Jodie Whittaker

Actores Seisnig yw **Jodie Auckland Whittaker** (ganed 3 Mehefin 1982). Daeth i amlygrwydd gyntaf yn 2006 yn ei ffilm nodwedd gyntaf *Venus*, dan dderbyn enwebiadau Gwobr British Independent Film a Gwobr Satellite. Yn ddiweddarach fe'i ganmolwyd am ei rhannau yn y ffilm ffuglen wyddonol gwlt *Attack The Block* (2011), pennod "The Entire History of You" o *Black Mirror* (2011), ac y fam alarus Beth Latimer yng nghyfres deledu Chris Chibnall, *Broadchurch* (2013-2017).

Ar 16 Gorffennaf 2017, cyhoeddwyd fod Whittaker wedi ei chastio fel cymeriad y Doctor yn y gyfres deledu boblogaidd *Doctor Who*, y trydedd-ar-ddeg ymgnawdoliad o'r cymeriad a'r fenyw gyntaf yn y rhan. Bydd yn cymryd yr awenau ym mhennod Nadolig arbennig "The Doctors" yn Rhagfyr 2017. Bydd yn cychwyn ar y gyfres ynghyd â Chris Chibnall, a fydd yn dechrau fel cynhyrchydd a phrif awdur y gyfres.

## Bywyd cynnar 
Ganwyd Whittaker yn Skelmanthorpe. Aeth i Goleg Shelley, Gorllewin Swydd Efrog, i ddechrau cyn derbyn hyfforddiant yn Ysgol Gerdd a Drama y Guildhall, gan raddio yn 2005 gyda'r fedal aur am actio.

## Gyrfa 
Ymddangosodd Whittaker am y tro cyntaf yn broffesiynol mewn cynhyrchiad o *Y Storm* yn Shakespeare's Globe yn 2005. Ers hynny, mae wedi gweithio mewn ffilm, teledu, radio a theatr. Yn 2007, safodd i mewn ar fyr rybudd ar gyfer Carey Mulligan yng nghynhyrchiad y Royal Court o *The Seagull*, a ymddangosodd mewn drama i godi arian yn y Theatr Almeida.

Yn ei phrif ran cyntaf roedd yn cyd-serennu fel Jessie / Venus yn y ffilm *Venus*. Mae ei credydau radio yn cynnwys addasid 2008 o *Blinded by the Sun* gan Stephen Poliakoff a Lydia Bennett yn *Unseen Austen*, drama wreiddiol gan Judith French. Yn 2009, bu'n gweithio ar y ffilm ''Ollie Kepler's Expanding Purple World*, y ddrama BBC2 drama *Royal Wedding'', a'r ffilm fer *Wish 143*, a enwebwyd am Wobr yr Academi ar gyfer Ffilm Fer yn 83ydd Gwobrau'r Academi.

Yn 2010, ymddangosodd Whittaker yn y ffilm *The Kid* a cyd-serennodd yn nrama'r BBC *Accused*. Ymddangosodd yn y ffilm gomedi droseddol Gwyddelig ''Perrier's Bounty (2009)*. Yn 2011, ymddangosodd fel Viv yn addasiad y BBC o nofel Sarah Waters *The Night Watch* ac yn y ffilm gwlt *Attack The Block*. Yn 2012, serennodd yn y sioe gerdd drama-gomedi *Good Vibrations*.

O fis Mawrth i Ebrill 2013, serennodd Whittaker yn nrama dditectif ITV *Broadchurch''; gan ddychwelyd i'r rhan mewn dau gyfres pellach, cyn diweddglo'r sioe yn 2017. Yn Ionawr 2014, serennodd yn *The Assets* ar ABC, cyfres ddrama ysbiwyr wedi ei seilio ar wirionedd.

Ar 16 Gorffennaf 2017, cyhoeddwyd Whittaker fel trydedd-ar-ddeg ymgnawdoliad y Doctor yn y gyfres deledu ffuglen wyddonol *Doctor Who*; hi bydd y fenyw gyntaf yn hanes y fasnachfraint i chwarae'r prif ran.

## Bywyd personol 
Mae Whittaker wedi bod yn briod a'r actor Americanaidd Cristian Contreras ers 2008. Roedd ei nai yn chwarae Leo Goskirk yn *Emmerdale* cyn ei farwolaeth yn dair oed yn 2014.

Adroddodd y wasg yn Ionawr 2015 bod Whittaker yn feichiog gyda'i phlentyn cyntaf; ganwyd y plentyn yn Ebrill 2015.

## Ffilmyddiaeth 
### Ffilm 
### Teledu 
### Llwyfan 
### Radio 
## Cyfeiriadau 
## Dolenni allanol 
* 

Categori:Genedigaethau 1982
Categori:Actorion teledu o Loegr
Categori:Actorion ffilm o Loegr
Categori:Actorion theatr o Loegr
Categori:Cyn-fyfyrwyr Ysgol Gerdd a Drama y Guildhall
Categori:Merched yr 20fed ganrif
Categori:Merched yr 21ain ganrif